Gesa de San Francesch (Saronn)

La gesa de San Francesch, cognossuda anca 'me la gesa di Fraa (italian: chiesa di San Francesco) a l'è vuna di ges catolegh del center de Saronn. Storia La prima gesa fada su in quell sit a l'era dedicada a San Peder. L'edifizzi del dì d'incoeu l'è staa tiraa su in del 1297, con scià vesin on convent di francescan. L'è probabil che 'l fondador de la gesa el sia staa el sant Antoni de Padova. El convent l'è esistii fina al 1797, quand che l'è staa sopress di giacobitt. A partì del 1931, a l'è on monument nazzional. La gesa La faciada de la gesa l'è del secol XVII, e la gh'ha el tiburi faa de quadrei. L'è ona gesa con tre navad: quella in mez la gh'ha ona volta de legn. Inoltra la gh'ha l'absida e dodes capell. Dent in de la gesa, inoltra, l'è conservada ona preja romana del primm o del segond secol. La gesa l'è decorada de quader e de afresch: tra i autor, a regordom el Legnanin, de l'Andreja Lanzan, del Procascin, di fioeu del Bernardin Luin. Ligamm de foeura Sitt offizial Arqiviad qé: [1]